stanford-oval/wikipedia huggingface dataset:
Santa Baby
גרסאות כיסוי > גרסתה של מדונה > מיקומי שיא

|   ‏‏‏  מצעדים ודירוגים (2003–2011)> מדינה |   ‏‏‏  מצעדים ודירוגים (2003–2011)> מצעד |   ‏‏‏  מצעדים ודירוגים (2003–2011)> מיקום שיא |   ‏‏‏  מצעדים ודירוגים (2003–2011)>  |
| --- | --- | --- | --- |
|  ארצות הברית | מצעד שירי החג | 44 |  |
|  ארצות הברית | מצעד האיירפליי של החג | 24 |  |
|  ארצות הברית | מצעד שירי החג הדיגיטליים | 46 |  |
גרסאות כיסוי > גרסתה של קיילי מינוג

| --- | --- |

 סינגל שיווקי בביצוע קיילי מינוג
 מתוך האלבום A Kylie Christmas,‏ A Christmas Gift ו-Kylie Christmas
 יצא לאור:  דצמבר 2000
 תאריך הקלטה:  2000
 סוגה:  חג המולד
 שפה:  אנגלית
 אורך:  3:23
 חברת תקליטים:  פרלופון
 כתיבה:  ג'ואן ג'אוויטס, פיליפ ספרינגר
 הפקה:  צ'ונג לים
קיילי מינוג הקליטה במקור גרסת כיסוי של "Santa Baby" בשנת 2000. הוא שימש כבי-סייד לסינגל שלה "Please Stay", מתוך אלבום האולפן השביעי שלה Light Years, משנת 2000. השיר הופץ על ידי פרלופון בבריטניה בדצמבר 2000, כסינגל שיווקי בפורמט של תקליטור, תוך שצורף אליו השיר "Please Stay". הגרסה של מינוג הופקה על ידי צ'ונג לים ובה צוינו ג'ואן ג'אוויטס ופיליפ ספרינגר ככותבים שלה. בנובמבר 2010 נכלל "Santa Baby" במיני-אלבום A Kylie Christmas, של מינוג, לצד הקלטה מחודשת של "Let It Snow". בהמשך, היא הוציאה מיני-אלבום נוסף באירופה, ששמו A Christmas Gift ובו נכללו שתי רצועות מאלבום האולפן ה-11 שלה Aphrodite משנת 2010 והשיר הזה.
ב-13 בנובמבר 2015, הוציאה מינוג את אלבום האולפן ה-13 שלה ואת אלבום חג המולד הראשון שלה, Kylie Christmas. גרסתה ל-"Santa Baby" נכללה בו, תוך שסטיב אנדרסון המפיק הראשי של האלבום, צורף לקרדיטים שלו. קרוליין פרמקה מ-The A.V. Club השוותה את גרסתה של קיילי מינוג לזו של מדונה וטענה כי "ייתכן והגרסאות דומות".
גרסאות כיסוי > גרסתה של קיילי מינוג > ביקורת

בשנת 2018, פיידרה מבילבורד טען שגרסתה של מינוג היא אחת מגרסאות הכיסוי הטובות ביותר שנעשו עבור השיר וכתב: "הגרסה של קיילי מינוג ל-"Santa Baby" נשארת נאמנה מאוד לשיר המקורי [...] הגרסה הזו היא גרסה מעודכנת של הקלאסיקה הידועה ויש לציין שהיא לא מאכזבת בכלל". ב-Herald Sun תוארה גרסתה כ"כזו שנשמעת ישנה וחגיגית".
גרסאות כיסוי > גרסתה של קיילי מינוג > הצלחה מסחרית

באוסטרליה גרסתה של מינוג שהתה שבוע אחד במצעד הסינגלים האוסטרלי. לאחר הוצאתו של A Kylie Christmas, גרסתה של מינוג הגיעה לראשונה למקום ה-85 במצעד, ב-27 בדצמבר 2010; בסמוך לכך, הגיעה הרצועה השנייה במיני-אלבום "Let It Snow" למקום ה-89. בגרמניה, הגיע השיר למקום ה-60 במצעד הסינגלים הגרמני. הוא נכנס למצעד ההולנדי, שם הגיע למקום ה-68. בדנמרק, גרסתה של מינוג לא נכנסה לטופ 40 במצעד הרשמי של המדינה, אך איגוד תעשיית ההקלטות הדני העניק לה את תואר הזהב, על מכירות של למעלה מ-45,000 עותקים במדינה.
הגרסה של מינוג ל-"Santa Baby" זכתה למרבית ההצלחה המסחרית שלה כמעט שני עשורים לאחר יציאתה המקורית, כאשר הופיעה במצעדי פזמונים של מדינות כמו אוסטריה, שוודיה ושווייץ. במהלך עונת החגים שהייתה ב-2017–2018 זכתה הגרסה שלה להצלחה הגדולה ביותר במצעד הסינגלים הבריטי. היא הגיעה בשיאה למקום ה-38. ב-10 בדצמבר 2017, דיווח איגוד תעשיית ההקלטות הבריטי כי השיר קיבל את תואר הזהב, על מכירות של למעלה מ-400,000 עותקים במדינה, דבר שהופך אותו לאחד משירי חג המולד הנמכרים ביותר בכל הזמנים במדינה ולאחד משיריה הנמכרים ביותר של מינוג במדינה גם כן.
בשנת 2017, הצליחה גרסתה של מינוג להיכנס למקום ה-52 במצעד השירים שבאירלנד. בשנה שלאחר מכן, הגיעה למקום ה-56, תוך שבאוסטריה דורגה במקום ה-67. במצעד שירי הסטרימינג שבהונגריה, הגיעה למקום ה-38. בשוודיה הגיעה למקום ה-17, בעוד בשווייץ הגיעה למקום ה-57. בספוטיפיי צבר השיר למעלה מ-100 מיליון השמעות.
גרסאות כיסוי > גרסתה של קיילי מינוג > מיקומי שיא

|   ‏‏‏  מצעדים ודירוגים (2009–2019)> מדינה |   ‏‏‏  מצעדים ודירוגים (2009–2019)> מצעד |   ‏‏‏  מצעדים ודירוגים (2009–2019)> מיקום שיא |   ‏‏‏  מצעדים ודירוגים (2009–2019)>  |
| --- | --- | --- | --- |
|  אוסטריה | Ö3 אוסטריה טופ 40‏ | 67 |  |
|  אוסטרליה | מצעד הסינגלים האוסטרלי | 85 |  |
|  אירלנד | מצעד הסינגלים האירי | 52 |  |
|  גרמניה | GfK – טופ 100 | 60 |  |
|  הולנד | מצעד 100 הסינגלים ההולנדיים | 68 |  |
|  הונגריה | Rádiós Top 40 | 38 |  |
|  הממלכה המאוחדת | מצעד הסינגלים הבריטי | 38 |  |
|  שוודיה | סוורייטופליסטן | 17 |  |
|  שווייץ | המצעד השווייצרי | 57 |  |
גרסאות כיסוי > גרסתה של קיילי מינוג > נתוני מכירות

| מקום | תארים | מכירות |
| --- | --- | --- |
| בריטניה (BPI) | זהב | 400,000 |
| דנמרק (IFPI Denmark) | זהב | 45,000 |
 מכירות + הזרמת מדיה בלבד
גרסאות כיסוי > גרסתה של טיילור סוויפט

| --- | --- |
 שיר בביצוע טיילור סוויפט
 מתוך האלבום The Taylor Swift Holiday Collection
 יצא לאור:  14 באוקטובר 2007
 תאריך הקלטה:  מאי – אוגוסט 2007
 סוגה:  חג המולד
 שפה:  אנגלית
 אורך:  2:41
 חברת תקליטים:  ביג משין
 כתיבה:  כותבים שונים
 הפקה:  נייתן צ'פמן
טיילור סוויפט הקליטה גרסת כיסוי של "Santa Baby" עבור המיני-אלבום הראשון שלה, The Taylor Swift Holiday Collection משנת 2007. במסגרתו, הקליטה שירי חג מולד ידועים נוספים כמו "Last Christmas" של וואם!, "Silent Night" של פרנץ קסאוור גרובר ו-"White Christmas" של בינג קרוסבי.
הגרסה של סוויפט הופקה על ידי המפיק המוזיקלי נייתן צ'פמן, שעבד עמה על מרבית משיריה.
גרסאות כיסוי > גרסתה של טיילור סוויפט > ביקורת

דן מקינטוש מ-Country Standard Time הפנה כלפי גרסתה של סוויפט ביקורת חיוביות, תוך שתיאר אותה כ"גרסה סקסית".
גרסאות כיסוי > גרסתה של טיילור סוויפט > ביקורת > רשימות כל הזמנים וסוף שנה

| ארגון | רשימה | מיקום | מקור |
| --- | --- | --- | --- |
| רולינג סטון | כל 229 השירים של טיילור סוויפט, לפי דירוג | 228 |  |
| NME | השירים הטובים ביותר של טיילור סוויפט, לפי דירוג | 148 |  |
| Paste | 158 השירים הטובים ביותר של טיילור סוויפט, לפי דירוג | 154 |  |
| Vulture | 179 השירים הטובים ביותר של טיילור סוויפט, לפי דירוג | 173 |  |
גרסאות כיסוי > גרסתה של טיילור סוויפט > מיקומי שיא

|   ‏‏‏  מצעדים ודירוגים (2008–2015)> מדינה |   ‏‏‏  מצעדים ודירוגים (2008–2015)> מצעד |   ‏‏‏  מצעדים ודירוגים (2008–2015)> מיקום שיא |   ‏‏‏  מצעדים ודירוגים (2008–2015)>  |
| --- | --- | --- | --- |
|  ארצות הברית | מצעד שירי החג | 89 |  |
|  ארצות הברית | מצעד הרינגטונים | 37 |  |
|  ארצות הברית | מצעד שירי החג הדיגיטליים | 42 |  |
|  ארצות הברית | מצעד הקאנטרי איירפליי | 43 |  |
|  ארצות הברית | מצעד שירי הקאנטרי | 43 |  |
גרסאות כיסוי > גרסתו של מייקל בובלה

| --- | --- |
 שיר בביצוע מייקל בובלה
 מתוך האלבום Christmas
 יצא לאור:  12 בדצמבר 2011
 סוגה:  חג המולד
 שפה:  אנגלית
 אורך:  3:51
 חברת תקליטים:  רפרייז • 143
 כתיבה:  כותבים שונים
 הפקה:  דייוויד פוסטר, קורטני בלאדינג
מייקל בובלה הקליט גרסת כיסוי של "Santa Baby" בשם "Santa Buddy", עבור אלבום האולפן השביעי שלו, Christmas.
גרסאות כיסוי > גרסתו של מייקל בובלה > הרכב ומבנה

על פי הנתונים הרשמיים של השיר ב-Musicnotes.com, לגרסתו של בובלה יש קצב איטי-בינוני של 96 פעימות לדקה. השיר נכתב בסולם פה מז'ור, תוך שהטווח הקולי של בובלה משתרע בין A3 ל-C5. חלק מהשיר נכתב ב-F–F/A–C, בעוד החלק השני שלו נכתב ב-F-F/A-G-C. כמו כן, הוא זכה להצלחה נאה כאשר הגיע למקום ה-97 במצעד הסינגלים האוסטרלי.
במצעד שירי הסטרימינג של החגים של בילבורד, הגיע השיר למקום הרביעי, מבלי שיצא כסינגל.
גרסאות כיסוי > גרסתו של מייקל בובלה > מיקומי שיא

|   ‏‏‏  מצעדים ודירוגים (2011–2019)> מדינה |   ‏‏‏  מצעדים ודירוגים (2011–2019)> מצעד |   ‏‏‏  מצעדים ודירוגים (2011–2019)> מיקום שיא |   ‏‏‏  מצעדים ודירוגים (2011–2019)>  |
| --- | --- | --- | --- |
|  אוסטרליה | מצעד הסינגלים האוסטרלי | 97 |  |
|  ארצות הברית | מצעד שירי החג | 34 |  |
|  ארצות הברית | מצעד שירי הסטרימינג (חג) | 4 |  |
|  ארצות הברית | מצעד שירי החג הדיגיטליים | 24 |  |
|  ארצות הברית | מצעד הקאנטרי איירפליי | 43 |  |
|  הממלכה המאוחדת | מצעד הסינגלים הבריטי | 192 |  |
גרסאות כיסוי > גרסתה של אריאנה גרנדה

ב-6 בנובמבר 2013, הודיעה אריאנה גרנדה באמצעות הטוויטר שהיא תוציא מוזיקה חדשה בכל שבוע לקראת חג המולד. בשבוע הרביעי והאחרון, היא הוציאה גרסת כיסוי ל-"Santa Baby", בו השתתפה אליזבת גיליס. גיליס שיתפה פעולה עם גרנדה במהלך תוכנית הטלוויזיה "ויקטוריוס". הוא הופץ לחנויות הדיגיטליות כמו אמזון מיוזיק ב-10 בדצמבר 2013. מאוחר יותר, נכלל במיני-אלבום חג המולד הראשון של גרנדה Christmas Kisses, שיצא לאור באותו השבוע.
גרסאות כיסוי > גרסתה של אריאנה גרנדה > ביקורת

הגרסה של גרנדה ל-"Santa Baby" זכתה לביקורות חיוביות רבות מטעם מבקרי המוזיקה. ג'וסלין ונה מ-MTV נהנתה מההתייחסות של גרנדה ל-"Santa Baby" והשוותה את הגרסה שלה לגרסתה המקורית של קיט. קרולין מניס מ-Music Times דירגה אותו כשיר הטוב ביותר מ-Christmas Kisses והפנתה כלפי ההפקה שלו שבחים רבים. עם זאת, ציינה כי הדואט לא הצליח למצות את עצמו. פיידרה מבילבורד תיאר את שיתוף הפעולה כ"דואט מהנה" וכ"חוויה שאין כמותה".
גרסאות כיסוי > גרסתה של אריאנה גרנדה > הצלחה מסחרית

גרסתן של גרנדה וגיליס זכתה להצלחה מסחרית במספר מדינות והגיעה למקום ה-36 ולמקום החמישי במצעד שירי החג ובמצעד שירי החג הדיגיטליים בארצות הברית. במצעד הסינגלים הבריטי הגיעה למקום ה-155, תוך שבמצעד הסינגלים האוסטרלי הגיעה למקום ה-77.
בסמוך לצאתה, עלתה גרסת הכיסוי לרשת הזרמת המדיה ספוטיפיי, תוך שהצליחה לצבור שם למעלה מ-105 מיליון השמעות.
גרסאות כיסוי > גרסתה של אריאנה גרנדה > רשימת השמעה

| הורדה דיגיטלית> מס' | הורדה דיגיטלית> שם | הורדה דיגיטלית> משך | הורדה דיגיטלית>  | הורדה דיגיטלית>  | הורדה דיגיטלית>  | הורדה דיגיטלית>  | הורדה דיגיטלית>  | הורדה דיגיטלית>  | הורדה דיגיטלית>  |
| --- | --- | --- | --- | --- | --- | --- | --- | --- | --- |
| 1. | Santa Baby (בהשתתפות אליזבת גיליס)   | 2:51 |  |  |  |  |  |  |  |
| משך כולל: | משך כולל: | 2:51 |  |  |  |  |  |  |  |
גרסאות כיסוי > גרסתה של אריאנה גרנדה > מיקומי שיא ותארים

|   ‏‏‏  מצעדים ודירוגים (2013–2019)> מדינה |   ‏‏‏  מצעדים ודירוגים (2013–2019)> מצעד |   ‏‏‏  מצעדים ודירוגים (2013–2019)> מיקום שיא |   ‏‏‏  מצעדים ודירוגים (2013–2019)>  |
| --- | --- | --- | --- |
|  אוסטרליה | מצעד הסינגלים האוסטרלי | 77 |  |
|  ארצות הברית | מצעד שירי החג | 36 |  |
|  ארצות הברית | מצעד שירי החג הדיגיטליים | 5 |  |
|  הולנד | מצעד 100 הסינגלים ההולנדיים | 53 |  |
|  הונגריה | Rádiós Top 40 | 29 |  |
|  הממלכה המאוחדת | מצעד הסינגלים הבריטי | 155 |  |
|  יוון | IFPI Greece | 90 |  |
|  סלובקיה | ČNS IFPI | 72 |  |
|  פורטוגל | מצעד הסינגלים הפורטוגזי | 77 |  |
|  צ'כיה | ČNS IFPI | 76 |  |
|  שוודיה | סוורייטופליסטן | 16 |  |
|  שווייץ | המצעד השווייצרי | 77 |  |
גרסאות כיסוי > גרסתה של טרישה יירווד

| --- | --- |
 שיר בביצוע טרישה יירווד
 מתוך האלבום Christmas Together
 יצא לאור:  11 בנובמבר 2016
 סוגה:  חג המולד
 שפה:  אנגלית
 אורך:  2:41
 חברת תקליטים:  גוונדולין • פרל
 כתיבה:  כותבים שונים
 הפקה:  מארק מילר
טרישה יירווד הקליטה גרסת כיסוי של "Santa Baby" לאלבום המשותף שלה עם בן זוגה גארת' ברוקס Christmas Together, משנת 2016. האלבום המשותף הופץ לראשונה באמצע אוקטובר 2016 והוגדר כאלבום המשותף הראשון של בני הזוג, תוך שהוא הורכב מדואטים ושירי סולו. "Santa Baby" הופץ ב-11 בנובמבר 2016, על ידי חברת התקליטים גוונדולין רקורדס וחברת התקליטים הפרטית של ברוקס, פרל רקורדס.
יירווד ביצעה את "Santa Baby" ביחד עם "Hard Candy Christmas", במהלך הספיישטל הטלוויזיוני "CMA Country Christmas".
גרסאות כיסוי > גרסתה של טרישה יירווד > ביקורת

ב-Entertainment Tonight נכתב כי "יירווד זורחת מתמיד בהקלטה המחודשת של השיר", ונכתב כי כל אחד מה-Associated Press היה מרוצה מהאזנה לגרסתה. מבקר מוזיקה מ-KNCI הפנה כלפי גרסתה ביקורת חיובית וכינה אותה כ"כיפית" ו"פלרטטנית". מקינטוש מ-Country Standard Time שיבחה את קולה של יירווד וטענה "כי בהקלטה המחודשת, היא נשמעת סקסית ולוהטת". כריסטופר בוהלסן מ-Renowned for Sound, לעומת זאת, טען כי "יירווד מנסה בכוח להפוך את שיר חג המולד הזה לסקסי". הוא טען שהקלטתה המחודשת ל-"Hard Candy Christmas", טובה בהרבה מזו של "Santa Baby".
בארצות הברית, הגרסה של יירווד ל-"Santa Baby" הגיעה למקום ה-18 במצעד השירים העכשוויים למבוגרים ב-6 בינואר 2017. הגרסה הזו הפכה לשירה השלישי של יירווד שהצליח להיכנס למצעד, תוך שהיא הפכה גם לשירה השני המצליח ביותר במצעד, אחרי "Broken", שיצא לאור בשנת 2016. במצעד הקאנטרי איירפליי, התברגה גרסתה במקום ה-60.
גרסאות כיסוי > גרסתה של טרישה יירווד > מיקומי שיא

|   ‏‏‏  מצעדים ודירוגים (2017)> מדינה |   ‏‏‏  מצעדים ודירוגים (2017)> מצעד |   ‏‏‏  מצעדים ודירוגים (2017)> מיקום שיא |   ‏‏‏  מצעדים ודירוגים (2017)>  |
| --- | --- | --- | --- |
|  אוסטרליה | מצעד הסינגלים האוסטרלי | 97 |  |
|  ארצות הברית | מצעד השירים העכשוויים למבוגרים | 19 |  |
|  ארצות הברית | מצעד הקאנטרי איירפליי | 60 |  |
גרסאות כיסוי > גרסתה של גוון סטפאני

במהלך חודשי הקיץ של 2017, הודיעה גוון סטפאני כי היא מתכננת להוציא מוזיקה חדשה. מאוחר יותר, היא אישרה כי המוזיקה תהיה קשורה לחג המולד ובהמשך הודיעה על צאת האלבום, You Make It Feel Like Christmas. ב-18 בספטמבר 2017, הודיעה כי במסגרת האלבום, תקליט מחדש גם את "Santa Baby". ב-29 בספטמבר גרסתה של סטפאני ל-"Santa Baby" הופצה כסינגל שיווקי מתוך האלבום והיא הייתה זמינה להורדה דיגיטלית בתשלום. באיטליה, היא נשלחה לתחנות הרדיו ב-8 בדצמבר 2017, כסינגל הראשון מתוך האלבום באותה המדינה וכסינגל השני מתוכו בשאר רחבי העולם.
הגרסה של סטפאני הופקה על ידי בוסבי ואריק ולנטיין, תוך שנתנו קרדיטים לג'ואן ג'אוויטס, פיליפ ספרינגר וטוני ספרינגר ככותבים שלו.
גרסאות כיסוי > גרסתה של גוון סטפאני > ביקורת

פיידרה מבילבורד שיבח את גרסתה של סטפאני ואמר שהגרסה "משתלבת בצורה מצוינת עם קולה הייחודי להפליא". בהמשך, הוא כלל אותה ברשימת הביצועים הטובים ביותר שנעשו לשיר. דייוויד סמית', מ-Evening Standard, הפנה כלפי גרסתה ביקורת חיובית מאוד, תוך שטען כי מדובר באחד מהשירים הטובים ביותר מתוך You Make It Feel Like Christmas. רוברטס מלוס אנג'לס טיימס אהב את הגרסה הזו וכינה אותה כ"גרסה מודרנית לחלוטין, המכילה אלמנטים של קיט ושל מדונה".
השיר זכה להצלחה רבה כאשר הגיע למקום השביעי במצעד שירי החג הדיגיטליים של בילבורד. בהמשך, דורג במקום ה-38 במצעד ה-AC של קנדה.
גרסאות כיסוי > גרסתה של גוון סטפאני > רשימת השמעה

| הורדה דיגיטלית> מס' | הורדה דיגיטלית> שם | הורדה דיגיטלית> משך | הורדה דיגיטלית>  | הורדה דיגיטלית>  | הורדה דיגיטלית>  | הורדה דיגיטלית>  | הורדה דיגיטלית>  | הורדה דיגיטלית>  | הורדה דיגיטלית>  |
| --- | --- | --- | --- | --- | --- | --- | --- | --- | --- |
| 1. | Santa Baby  | 2:54 |  |  |  |  |  |  |  |
| משך כולל: | משך כולל: | 2:54 |  |  |  |  |  |  |  |
גרסאות כיסוי > גרסתה של גוון סטפאני > מיקומי שיא

|   ‏‏‏  מצעדים ודירוגים (2017–2018)> מדינה |   ‏‏‏  מצעדים ודירוגים (2017–2018)> מצעד |   ‏‏‏  מצעדים ודירוגים (2017–2018)> מיקום שיא |   ‏‏‏  מצעדים ודירוגים (2017–2018)>  |
| --- | --- | --- | --- |
|  ארצות הברית | מצעד שירי החג הדיגיטליים | 7 |  |
|  קנדה | AC | 38 |  |
גרסאות כיסוי > גרסתה של גוון סטפאני > היסטוריית יציאות לאור

| אזור | תאריך יציאה | פורמט | חברת תקליטים | מקור |
| --- | --- | --- | --- | --- |
| ארצות הברית | 29 בספטמבר 2017 | הורדה דיגיטלית | אינטרסקופ |  |
| איטליה | 8 בדצמבר 2017 | רדיו להיטים עכשוויים | יוניברסל מיוזיק גרופ |  |
סמואל פרדריק ברוקס

| --- | --- |

 לידה:  1792 דבלין, ממלכת אירלנד 
 פטירה:  14 במאי 1847 (בגיל 55 בערך) דבלין, הממלכה המאוחדת של בריטניה הגדולה ואירלנד 
 
סמואל פרדריק ברוקס (באנגלית: Samuel Frederick Brocas;‏ 1792 – 14 במאי 1847) היה אמן אירי הידוע בעיקר בזכות סדרת הציורים שלו המתארת את דבלין.
ביוגרפיה

סמואל פרדריק ברוקס נולד בדבלין בסביבות 1792. הוא היה השני מבין ארבעת בניו של הצייר הנרי ברוקס. מ-1803 עד 1807, ברוקס למד אצל אביו בבית הספר של חברת דבלין. במהלך תקופה זו הוא זכה במדליות על ציור פרחים ב-1801, וכן על תחריט ב-1802 ובציור דמויות ב-1807. הוא נודע בעיקר בשל תמונותיו הטופוגרפיות בצבעי שמן ובצבעי מים. הוא עבד בעיקר בדבלין ובלימריק.
ביוגרפיה > קריירה

ברוקס הוצג בדבלין בשנים 1804, 1809 ו-1812. האקדמיה המלכותית היברניאן הציגה את נופיו לראשונה ב-1828, של יצירות המתארות את צפון ויילס. הוא המשיך להציג שם עד 1847.
אוסף היצירות הידוע ביותר שלו, היא סידרה של 12 תמונות של העיר דבלין משנת 1817. אלה נחרטו על ידי אחיו הנרי, והודפסו על ידי J. Le Petit מדבלין בין 1818 ל-1829 בשם Select views of Dublin. הם תוכננו להיות חלק מספר, Book of views of Ireland, אבל הספר מעולם לא פורסם. מבט על טריניטי קולג' והאכסדרה המזרחית של בנק אירלנד היא עוד אחת מהליטוגרפיות שהפיק ופרסם בדבלין. הוא גם היה חבר באגודת האמנים.
הוא נפטר בביתו בדבלין ב-14 במאי 1847.
הגלריה הלאומית של אירלנד מחזיקה במספר יצירות שלו, כולל שני צבעי מים המתארים נופים של דבלין. מוזיאון ויקטוריה ואלברט והמוזיאון הבריטי מחזיקים כל אחד בשני ציורים שלו.
הערות שוליים

↑  Clarke, Frances (2009). "Samuel Frederick Brocas In BROCAS, Henry, senior". In McGuire, James; Quinn, James (eds.). Dictionary of Irish Biography. Cambridge: Cambridge University Press.
↑  "Objects – Samuel Frederick Brocas". National Gallery of Ireland.
↑  Raftery, P. J. (1961). "The Brocas Family, Notable Dublin Artists". Dublin Historical Record. 17 (1): 25–34.
↑  Strickland, Walter G. (1913). A Dictionary of Irish Artists. Dublin: Maunsel & company, limited.
↑  "Brocas, Samuel Frederick". Drawn to the Page. Trinity College Dublin, The University of Dublin, Ireland
| --- | --- |
בקרת זהויות :  ISNI: 0000 0000 6704 0817  LCCN: nr92026917  ULAN: 500030178  VIAF: 14634866   WorldCat (עם VIAF): 14634866 
עמוד נלסון בדבלין
הראג' הבריטי

גבולות הראג' הבריטי בתחילתו
הראג' הבריטי (באנגלית: British Raj) הוא השם שניתן לשלטון הבריטי בתת-היבשת ההודית והאזור סביבה בין השנים 1858–1947. החל משנת 1876, שלטון זה נקרא באופן בלתי רשמי האימפריה ההודית (באנגלית: Indian Empire). למרות שם זה האזור אשר נכלל בתחומי האימפריה ההודית כולל את ארבע המדינות הודו, פקיסטן, מיאנמר ובנגלדש של ימינו. בשטחי הראג' נכללו אזורים שבשליטה בריטית ישירה, וכן מדינות נסיכותית סוזרניות.
הראג' הבריטי הוא צורת שלטון של האימפריה הבריטית. הראג' נוהל על ידי מספר קטן מאוד של בריטים, בשיתוף עם האליטה המקומית. הבריטים הצליחו לשלוט על שטח גדול ביעילות, תוך שימוש והצבת מספר קטן יחסית של אנשי אדמיניסטרציה וכוחות שיטור בריטים, משום שבפועל שלטו באזור בשיתוף קבוצות האליטה מקומיות. הדוגמה הבולטת ביותר היא הודו־פקיסטן, בין השנים 1858-1947.
הראג' הבריטי הוקם לאחר שב-15 באוגוסט 1858 נחקק בפרלמנט של בריטניה חוק שהעביר את השלטון בהודו ישירות לפרלמנט ולכתר הבריטי. עד לאותה העת, השלטון בתת-היבשת ההודית התנהל על ידי חברת הודו המזרחית הבריטית, אך פרוץ המרד ההודי הגדול במאי 1857 הוביל לחוסר אמון ביכולת החברה לנהל מדינה. עם ביטול החברה, כאמור, עבר ניהול המדינה ישירות לפרלמנט הבריטי עם הקמת המשרד לענייני הודו ותפקיד מזכיר המדינה להודו. הראג' הבריטי הפסיק להתקיים עם קבלת הודו את עצמאותה מידי הבריטים, יחד עם המדינות הנוספות וחלוקת הודו, כל זאת ב-15 באוגוסט 1947.
היסטוריה של הראג' הבריטי

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
הראג' הבריטי היה הפרק האחרון של הודו הבריטית וההיסטוריה של הודו לפני עצמאותה. פרק זה התחיל כאמור עם פירוק שלטון חברת הודו המזרחית הבריטית כחלק מתוצאות המרד ההודי הגדול, מרד שטילטל את הודו מהיסוד והביא את יחסי האוכלוסייה ההודית והבריטים לשפל. אם כן נקודת הפתיחה של שלטון הראג' הייתה שלילית במקצת ושינויים רבים נדרשו בשנים הראשונות כדי להבטיח את ההצלחה של השלטון הבריטי בהודו.
מיד לאחר המרד הוכפלו הכוחות הבריטים בהודו כחלק ממסקנות המרד, בנוסף עשרות יחידות שמרדו או נחשדו בהתמרדות פורקו ובמקומם העדיפו הבריטים לגייס חיילים חדשים מבין המחוזות והממלכות שהוכיחו את נאמונתם במהלך המרד, בנוסף לאוכלוסיות שנחשבו 'לוחמניות' כגון הגורקות מנפאל והסיקים מצפון-מערב הודו. בנוסף לשינויים בהרכב הצבא, צבא הודו עצמו עבר משליטת חברת הודו המזרחית לפיקוד הצבא הבריטי עצמו. בשנת 1880 צבא הודו כלל כ-66,000 חיילים בריטים, 130,000 חיילים ילידים ו-350,000 חיילים בצבאות ממלכות החסות.
שינוי נוסף שהביא השלטון הבריטי הישיר היה ההכנסה של 'שירות המדינה ההודי' (Indian Civil Service; ICS), הגוף האדמיניסטרטיבי אשר ניהל את המדינה עם כ-1,000 עובדים. עובדי שירות המדינה בראג' הבריטי היו שונים מהאדמיניסטרטורים מטעם החברה שנטו להיות מושחתים, במקום זאת עובדי המדינה היו משכילים ובשנים הראשונות בריטים כולם. בהמשך השנים הוכנסו יותר ויותר עובדים הודים משכילים לשירות המדינה כך שבשנת 1914 היו כ-5% הודים בשירות ובשנת 1942 היו יותר מחצי הודים עם 588 בריטים ו-597 הודים.
גם מערכת המשפט והחוק בהודו עברו שינוי עם מעבר השלטון. החוקים הפכו לקבועים וברורים יותר ומערכת המשפט ליציבה יותר, עם זאת הייתה התחשבות רבה יותר בחוקי הדת והחברה המקומיים. תהליך הקבלה של חוקים חדשים בממשל הבריטי בהודו נוסד בחוק המועצות ההודיות של 1861 ולפיו חוקים יעברו דרך מועצה אחראית לפי נושא החוק, אישור החוק יהיה אחריותו של ראש המועצה, חוקים חשובים יהיו מותנים באישור המושל הכללי. באופן זה, תהליך הקבלה של חוקים חדשים הפך לפשוט יותר, זאת כי בעבר הייתה מועצה אחת שהייתה צריכה להחליט על החוקים כולם. בנוסף לכך, הוכנסו נציגים הודים למועצות כדי לשלב אותם בתהליך קבלת ההחלטות, אך לרוב היו אלו הודים מהמעמדות הגבוהים או שליטים מקומיים אשר נבחרו משום נאמנות.
בתחום החינוך היו התפתחויות רבות עם הקמת עשרות מוסדות חינוך ואוניברסיטאות. החינוך הגבוה בהודו הפך להיות הכלי המכשיר לשירות המדינה הבינוני, אזרחים הודים אשר רצו להשפיע באופן כזה או אחר על ניהול המדינה יכלו כעת ללמוד באקדמיה ולהשתלב בשירות המדינה. בשנת 1857, מעט לפני התפרצות המרד, נפתחו האוניברסיטאות של קולקטה, בומביי ומדראס. בהמשך השנים נוסדו עוד עשרות אוניברסיטאות מרכזיות ברחבי הודו, זאת בנוסף לאלפי בתי ספר יסודיים ועל-יסודיים. בשנת 1887, מבין 21,000 משרות העובדים של שירות המדינה הבינוני; 45% מהם היו הינדים, 7% מוסלמים, 19% חצי-אירופאיים (לרוב אב אירופאי ואם הודית) ורק 29% היו בריטים.
בתחום הצמיחה הכלכלית, בין השנים 1880 ל-1920 היה גידול של כ-1% בממוצע לשנה בכלכלת הראג' הבריטי, אך עם זאת גם האוכלוסייה גדלה בשיעור דומה כך שלא היה שינוי של ממש באיכות החיים וצמיחה כלכלית לאדם. גישת המחקר ההיסטורי של הלאומנות ההודית אף טענה שהודו הייתה עניה יותר בסוף השלטון הבריטי מאשר בתחילתו.
ב־1935 חוקק הפרלמנט הבריטי את חוק ממשלת הודו, 1935, שהעניק ממשל עצמי מוגבל להודים.
גאוגרפיה

הראג' הבריטי כלל את כל השטחים הנתונים לשלטון הישיר של המושל-הכללי ושלטון הבריטי, כמו גם את ממלכות החסות, שהיו עצמאיות למחצה ונתונות להשפעה בריטית. בשנת 1889 אימץ הפרלמנט הבריטי את ההגדרה הרשמית למונח 'הודו הבריטית':
(4.) המונח "הודו הבריטית" מתייחס לכל הטריטוריות והמקומות אשר הנמצאות בריבונותה של הוד מלכותה אשר בעת הזאת נשלטים על ידי הוד מלכותה בעזרת המושל-הכללי של הודו או על ידי כל מושל או קצין אחר הכפוף למושל-הכללי של הודו.

(5.) הביטוי "הודו" מתייחס להודו הבריטית בנוסף לכל טריטוריה של נסיך או מנהיג מקומי תחת הריבונות של הוד מלכותה המופעלת בעזרת המושל-הכללי של הודו, או על ידי כל מושל או קצין אחר הכפוף למושל-הכללי של הודו
תחת שלטון חברת הודו המזרחית הבריטית, התחלקה הודו לשלושה מחוזות שלטון שכונו נשיאויות: בנגל, בומביי ומדראס. בנוסף לאלו היו שטחים בצפון וצפון-מערב הודו אשר נחשבו למחוז נפרד. במהלך השנים עם כיבוש חלקים נרחבים מהודו לטובת השלטון הבריטי, יחד עם הגידול באוכלוסייה, נוספו באופן הדרגתי עוד ועוד אזורים אשר הפכו למחוזות. בתחילת המאה ה-20 שלושת מחוזות השלטון הפכו למספר מחוזות גדולים ומספר מחוזות קטנים שחילקו את הודו הבריטית. בתוך מחוזות אלו היו חלוקות נוספות לדיוויזיות או חלקות.
גאוגרפיה > ממלכות החסות

כאמור הודו התחלקה לשני חלקים, אזורי שליטה ישירים תחת שלטון הכתר הבריטי (אשר נציגו הוא המושל-הכללי) וממלכות חסות. ההבדל הגדול היה שבאזורי השלטון הישיר חל החוק הבריטי שנקבע בפרלמנט הבריטי או בממשל בהודו, בעוד שממלכות החסות התנהלו באופן עצמאי והתקיימו בתוך מערכת משפטית ופוליטית נפרדת. למרות זאת, מי שאיפשר להם את עצמאותם היחסית היה כמובן השלטון הבריטי לכן נשתמרו קשרים הדוקים מאוד. השליטה הבריטית בממלכות אלו התבטא במעורבות שלטונית, יחסי החוץ של הממלכה, מעורבות צבאית והיקשרות.
דוגמה טובה לקשר בין השלטון הבריטי לממלכות החסות היא 'חיילי השירות האימפריאלי', יחידות אשר הוענקו לשירות האימפריה הבריטית על ידי ממלכות החסות כאשר זו הייתה צריכה אותם. החיילים צברו ניסיון בקרב ברחבי האימפריה ואילו שליטי ממלכות החסות חיזקו את הקשרים הדיפלומטים שלהם עם הבריטים. בראשית המאה ה-20, עמדו כ-18,000 חיילים ממלכות החסות לרשות צבא האימפריה הבריטית.
בשנת 1947 עם קבלת העצמאות מהשלטון הבריטי, היו באופן רשמי 565 ממלכות חסות עצמאיות. רובן הגדול היו ממלכות ונסיכויות קטנות מאוד, אך היו מספר ממלכות גדולות מאוד ביניהן ממלכת מייסור, הייראבאד וג'אמו וקשמיר. רוב הממלכות סופחו להודו ומיעטן לפקיסטן, אך ג'אמו וקשמיר הפכה לסכסוך מתמשך בין הודו לפקיסטן.
גאוגרפיה > מחוזות

| 0 | 1 | 2 | 3 |
| --- | --- | --- | --- |

מחוזות גדולים
| שם המחוז | שטח (אלפי קמ"ר) | אוכלוסייה (במליונים) | הערות |
| בנגל | 390 | 75 | לשעבר 'מחוז השלטון בנגל'. פוצל למזרח ומערב בנגל בשנת 1905 ואוחד מחדש ב-1911. |
| בורמה | 440 | 9 |  |
| נשיאות מדראס | 370 | 38 |  |
| בומביי | 320 | 19 |  |
| המחוזות המאוחדים | 280 | 48 | נוצר בשנת 1902 עם איחוד מחוז אווד והמחוזות הצפון-מערביים. |
| מחוזות המרכז | 270 | 13 |  |
| פנג'אב | 250 | 20 | נוצר עם כיבוש פנג'אב בשנת 1849. |
| אסאם | 130 | 6 | הופרד מבנגל ב-1905. |

מחוזות קטנים
| שם המחוז | שטח | אוכלוסייה (באלפים) | הערות |
| מחוז הגבול הצפון-מערבי | 42 | 2,125 |  |
| בלוצ'יסטאן הבריטית | 120 | 308 |  |
| קוּרג | 4 | 181 |  |
| אג'מר-מרוורה | 7 | 477 |  |
| איי אנדמן וניקובר | 8 | 25 |  |
צבא וביטחון

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
לקראת עצמאות

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
ראו גם

הודו הבריטית
האימפריה הבריטית
רעב בהודו